Diari Oficial de la Generalitat Valenciana


Sumari del DOGV 3549, del 29-07-1999 (1999/6577)

RESOLUCIÓ de 15 de juny de 1999, de la Direcció General d'Indústria i Energia, per la qual s'autoritza administrativament la instal·lació d'una central de cogeneració a l'empresa Pasertex Cogeneración AIE.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3549

Data del DOGV
:   29-07-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/6577


Data del document
:   15-06-1999

Organisme emissor
:   Conselleria d'Ocupació, Indústria i Comerç

Tipus de document
:   Resolució

Descriptors 

:   * indústria elèctrica
    * empresa privada
    * energia elèctrica

RESOLUCIÓ de 15 de juny de 1999, de la Direcció General d'Indústria i Energia, per la qual s'autoritza administrativament la instal·lació d'una central de cogeneració a l'empresa Pasertex Cogeneración AIE. [1999/X6577]
  
Vist l'expedient incoat pel Servei Territorial d'Indústria i Energia d'Alacant a instància de l'empresa Pasertex Cogeneración AIE, relatiu a l'autorització d'una central de cogeneració.
  
Atés que la sol·licitud d'autorització indicada ha seguit al Servei Territorial d'Indústria i Energia d'Alacant la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; i en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, i en la Llei 2/1989, de 3 de març, de la Generalitat Valenciana, sobre Impacte Ambiental.
  
Atés que en el període d'informació pública no s'han presentat al·legacions al projecte tècnic i a l'Estudi d'Impacte Ambiental.
  
Atés que amb data 7 de maig de 1998, la Conselleria de Medi Ambient va formular la Declaració d'Impacte Ambiental en la qual s'estimava acceptable als sols efectes ambientals la instal·lació d'una planta de cogeneració de gas natural (amb un motor de 5.320 kW de potència elèctrica), promogut per Pasertex Cogeneración AIE, situada a la ctra. de Benilloba s/n, a Cocentaina (Alacant), en els termes que estableixen l'Estudi d'Impacte Ambiental, el Programa de Vigilància Ambiental i les prescripcions que es recullen en la part dispositiva de la present resolució.
  
Vist l'informe tècnic emés per l'òrgan instructor de l'expedient, de data 11 de maig de 1999.
  
Esta Direcció General d'Indústria i Energia, resol:
  
Primer
  
Autoritzar l'empresa Pasertex Cogeneración AIE en la seua fàbrica de Cocentaina (Alacant), la instal·lació d'una central de cogeneració, les característiques principals de la qual són les indicades en el projecte bàsic, subscrit per l'enginyer industrial senyor Xavier Sánchez Flores, visat pel Col·legi Oficial d'Enginyers Industrials en data 31 d'octubre de 1996.
  
Segon
  
Aprovar el projecte d'execució, sotmetent-lo a les següents condicions:
  
1. Las obres hauran de realitzar-se d'acord amb el projecte presentat.
  
2. El termini de posada en marxa serà de 12 mesos comptats a partir de la notificació de la present resolució.
  
3. El titular donarà compte de la terminació de les obres al Servei Territorial d'Indústria i Energia d'Alacant a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
5. Condicions d'ordre mediambiental:
  
a) L'oli usat, els possibles abocaments, les bateries, els filtres procedents dels circuits de trasbals de l'oli i, en general, qualsevol altra substància que puga ser catalogada com a residu tòxic i perillós, seran adequadament emmagatzemats i etiquetats, i lliurats a un gestor autoritzat, segons la Llei 10/1998, de 21 d'abril, de Residus.
  
b) Per ser productor de residus tòxics i perillosos, l'empresa s'ajustarà a tot el que s'ha disposat en la Llei 10/1998, de 21 d'abril, de Residus. És a dir, si produeixen menys de 10 Tm/any d'estos residus, haurà d'inscriure's en el Registre de Xicotets Productors de Residus Tòxics i Perillosos; o si és superior a eixa quantitat, haurà de sol·licitar davant la Direcció General de Qualitat Ambiental de la Conselleria de Medi Ambient, l'autorització com a productor de residus tòxics i perillosos, presentant la preceptiva declaració anual.
  
c) La present activitat, considerada amb la classificació del grup B del catàleg d'activitats potencialment contaminants de l'atmosfera que s'indica en l'annex II del Decret 833/1975, s'ajustarà a tot allò que s'ha disposat per a estes activitats en el títol IV del mencionat decret (règim especial d'activitats potencialment contaminants de l'atmosfera), i en l'Ordre de 18 d'octubre de 1976 sobre prevenció i correcció de la contaminació industrial de l'atmosfera.
  
d) Els nivells màxims d'emissió de contaminants a l'atmosfera que es garantirà de no superar seran:
  
Opacitat ..........2 (Bacharach) i 1 (Ringlemann)
  
Monòxid de carboni ..........500 ppm
  
Òxids de nitrogen ..............300 ppm
  
Partícules en suspensió ........150 mg/Nm3
  
SO2 des de l'any 1980 ...........850 mg/Nm3
  
Igualment, s'ha de garantir que els nivells d'immissió no superen el que s'ha establit en l'annex I del Decret 833/1975, i la resta de legislació posterior que la modifique.
  
e) La xemeneia d'evacuació i dispersió dels gasos a l'atmosfera disposarà de l'adequat orifici per a la realització de les preses de mostres, a fi d'efectuar els mesuraments d'autocontrol i control de les emissions que exigeix la normativa, i d'una infraestructura fixa i segura que permeta l'accés als orificis. I també, qualsevol altra prescripció continguda en l'Ordre de 18 d'octubre de 1976, sobre prevenció i correcció de la contaminació industrial.
  
f) L'activitat disposarà d'un llibre de registre per cada focus emissor de contaminants, segons el model que es troba en l'annex IV de l'Ordre de 18 d'octubre de 1976, sobre prevenció i correcció de la contaminació industrial, on s'anotaran tots els mesuraments periòdics d'autocontrol de les emissions a l'atmosfera.
  
g) Es realitzarà el Programa de Vigilància Ambiental establit:
  
L'autocontrol anual de les emissions, amb presa de mostres per a determinar els nivells i la composició dels gasos que han tingut un aprofitament energètic i dels que no l'han tingut (evacuats per by-pass), i també l'adopció de les mesures correctores que foren necessàries d'acord amb les dades obtingudes. I es trametran, a la Direcció General de Qualitat Ambiental, els resultats obtinguts i el dictamen donat per l'ECA relatiu a la suficiència de les mesures correctores de la contaminació projectades.
  
El control acústic, realitzat per una ECA, en els punts indicats en la documentació per a conèixer el nivell acústic exterior i també el compliment dels límits que estableixen les normes urbanístiques per a l'esmentat lloc. I el nivell acústic en l'interior de la instal·lació que estarà d'acord amb el Reial Decret 1.316/1989, sobre protecció dels treballadors davant dels riscs derivats de l'exposició al soroll durant el treball.
  
Estos resultats seran igualment tramesos a la Direcció General de Qualitat Ambiental.
  
Tercer
  
Pasertex Cogeneración AIE sol·licitarà al Servei Territorial d'Indústria i Energia d'Alacant la inscripció en el Registre d'Instal·lacions de Producció d'Energia Elèctrica en Règim Especial de la Comunitat Valenciana (RIERECV), d'acord amb el que s'ha establit en els articles 2n i 3r de l'Ordre d'11 de juliol de 1995 de la Conselleria d'Indústria i Comerç (DOGV 20 de juliol de 1995).
  
La present resolució no és definitiva en via administrativa i contra ella podrà interposar-se un recurs d'alçada en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.